Nafu s'issa t-tlett slogans għall-elezzjoni: tal-Partit Laburista : Malta Tagħna Lkoll tal-Partit Nazzjonalista : Futur fis-Sod ta' Alternattiva Demokratika : Magħna taf fejn qiegħed. Dawn is-slogans ifissru fi 3 jew 4 kelmiet il-qalba tat-tlett programmi elettorali. Ir-realta' hi li t-tlett slogans flimkien jiġbru dak kollu li jeħtieġ il-pajjiż. Kulħadd għandu jkun ċar u jindirizza l-issues reali mingħajr ma joqgħod jistaħba wara subgħajh u jdur mal-lewża. Iċ-ċarezza hi fundamentali għall-onesta' politika tal-partiti – għalhekk AD tinsisti li "magħna taf fejn qiegħed." Jekk kulħadd ikun ċar il-futur tagħna lkoll ikun fis-sod għax inkunu nistgħu nassiguraw li Malta hi tagħna lkoll.